CELEX: 62008CA0194
Language: et
Date: 2010-07-01 00:00:00
Title: Kohtuasi C-194/08: Euroopa Kohtu (kolmas koda) 1. juuli 2010 . aasta otsus (Verwaltungsgerichtshofi (Austria) eelotsusetaotlus) — Susanne Gassmayr versus Bundesminister für Wissenschaft und Forschung (Sotsiaalpoliitika — Direktiiv 92/85/EMÜ — Rasedate, hiljuti sünnitanud ja rinnaga toitvate töötajate tööohutuse ja töötervishoiu parandamise meetmete kehtestamine — Artikli 5 lõige 3 ja artikli 11 punktid 1-3 — Vahetu õigusmõju — Töötaja, kellele on antud raseduse ajal puhkust — Rasedus- ja sünnituspuhkusel töötaja — Õigus saada valveteenistuse tasu)

28.8.2010   
            
            
               ET
            
            
               Euroopa Liidu Teataja
            
            
               C 234/4
            
         Euroopa Kohtu (kolmas koda) 1. juuli 2010. aasta otsus (Verwaltungsgerichtshofi (Austria) eelotsusetaotlus) — Susanne Gassmayr versus Bundesminister für Wissenschaft und Forschung
   (Kohtuasi C-194/08) (1)
   
   (Sotsiaalpoliitika - Direktiiv 92/85/EMÜ - Rasedate, hiljuti sünnitanud ja rinnaga toitvate töötajate tööohutuse ja töötervishoiu parandamise meetmete kehtestamine - Artikli 5 lõige 3 ja artikli 11 punktid 1-3 - Vahetu õigusmõju - Töötaja, kellele on antud raseduse ajal puhkust - Rasedus- ja sünnituspuhkusel töötaja - Õigus saada valveteenistuse tasu)
   2010/C 234/06
   Kohtumenetluse keel: saksa
   
      Eelotsusetaotluse esitanud kohus
   
   Verwaltungsgerichtshof
   
      Põhikohtuasja pooled
   
   
      Hageja: Susanne Gassmayr
   
      Kostja: Bundesminister für Wissenschaft und Forschung
   
      Ese
   
   Eelotsusetaotlus — Verwaltungsgerichtshof — Nõukogu 19. oktoobri 1992. aasta direktiivi 92/85/EMÜ rasedate, hiljuti sünnitanud ja rinnaga toitvate töötajate tööohutuse ja töötervishoiu parandamise meetmete kehtestamise kohta (ELT L 348, lk 1; ELT eriväljaanne 05/02, lk 110) artikli 11 punktide 1–3 tõlgendamine — Vahetu õigusmõju — Töötaja õigus nõuda töötamise keelu ja/või rasedus- ja sünnituspuhkuse ajal väljaspool tööaega valveteenistuses oldud aja eest makstava kindlaksmääramata tasu („Journaldienstzuschlage”) edasimaksmist
   
      Resolutsioon
   
   
               1.
            
            
               Nõukogu 19. oktoobri 1992. aasta direktiivi 92/85/EMÜ rasedate, hiljuti sünnitanud ja rinnaga toitvate töötajate tööohutuse ja töötervishoiu parandamise meetmete kehtestamise kohta (kümnes üksikdirektiiv direktiivi 89/391/EMÜ artikli 16 lõike 1 tähenduses) artikli 11 punktidel 1–3 on vahetu õigusmõju ning see annab üksikisikutele õigusi, millele nad saavad tugineda vaidluses liikmesriigiga, kes ei ole direktiivi siseriiklikku õigusesse üle võtnud või on võtnud selle üle ebakorrektselt, ning mida liikmesriigi kohtud peavad tagama.
            
         
               2.
            
            
               Direktiivi 92/85 artikli 11 punkti 1 tuleb tõlgendada nii, et sellega ei ole vastuolus siseriiklikud õigusnormid, millega on ette nähtud, et rasedal töötajal, kellele on raseduse tõttu antud puhkust, on õigus saada töötasu, mis võrdub keskmise palgaga, mida ta sai võrdlusperioodil enne rasedust, välja arvatud valveteenistuse tasu.
            
         
               3.
            
            
               Direktiivi 92/85 artikli 11 punkte 2 ja 3 tuleb tõlgendada nii, et sellega ei ole vastuolus siseriiklikud õigusnormid, millega on ette nähtud, et rasedus- ja sünnituspuhkusel viibival töötajal on õigus saada töötasu, mis võrdub keskmise palgaga, mida ta sai võrdlusperioodil enne mainitud puhkuse algust, välja arvatud valveteenistuse tasu.
            
         
      (1)  ELT C 197, 2.8.2008.